[{"text_idx": "#000001", "text": "Wythnos diwethaf wnes i wylio The Book of Eli, ffilm wedi ei leoli yn America mewn byd O\u0302l-Apocalyptig. Roedd cymdeithas wedi datgymalu\u2019n llwyr ac anrhefn yn teyrnasu. Ond yng nghanol yr anwar roedd un dyn, Eli a oedd yn cael ei chwarae gan Denzel Washington, ar daith er mwyn delifro rhywbeth pwysig iawn. Ar hyd y daith roedd Eli yn dod ar draws pob math o rwystrau gan gynnwys dod ar draws dyn o\u2019r enw Carnegie oedd am gael ei afael ar y llyfr pwysig oedd ym meddiant Eli, Carnegie oedd y dyn drwg yn y stori. Ymhen ychydig daeth hi\u2019n amlwg mae\u2019r eitem bwysig oedd ym meddiant Eli oedd yr unig gopi oedd ar o\u0302l ar wyneb daear o\u2019r Beibl. Gwyddai Carnegie fod y Beibl yn lyfr pwerus ac os y cai afael ynddo yna gallasai ei gam-ddefnyddio i reoli pobl a thynged y byd newydd O\u0302l-Apocalyptig. Ar y llaw arall roedd Eli oedd yn credu\u2019r Beibl ac yn dilyn y Duw sgwennodd y Beibl am wneud yn siw\u0302r fod y Beibl yn rhan o brosiect goleuedig i ail-adeiladu cymdeithas well yn yr oes O\u0302l-Apocalyptig."}, {"text_idx": "#000002", "text": "Yr hyn oedd yn ddiddorol am y ffilm oedd bod Carnegie yn ogystal ag Eli yn credu yng ngrym y Beibl. Y gwahaniaeth gyda\u2019r ddau oedd beth oedden nhw\u2019n gwneud gyda\u2019i rym wedyn. Roedd Eli wedi deall a chredu mai llusern oedd y Beibl ac roedd am i\u2019r byd newydd gael ei lunio yn o\u0302l goleuni\u2019r un oedd y Beibl yn ei ddatguddio sef Iesu. Roedd Carnegie ar y llaw arall eisiau ail-adrodd pechod pwerau Imperialaidd y Bedwaredd Ganrif ar Bymtheg a ddefnyddiodd y Beibl nid i ryddhau pobl ond yn hytrach i orthrymu a rheoli pobl yn y trefedigaethau."}, {"text_idx": "#000003", "text": "Ac i mi dyna wnaeth y ffilm fy nysgu i sef fod angen i\u2019r pwerau Imperialaidd edifarhau am bechod Carnegie a bod angen i ni sy\u2019n dilyn Iesu wneud yn siw\u0302r mae defnyddio\u2019r Beibl i ryddhau pobl o afael pob pechod ydym ni."}]